**Tiesību akta projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta ”Grozījumi Militārpersonu izdienas pensiju likumā” mērķis ir noteikt militārpersonu izdienas pensijas apmēru un piešķiršanas nosacījumus militārpersonai, kura atvaļināta no Nacionālo bruņoto spēku komandiera vai Nacionālo bruņoto spēku Apvienotā štāba priekšnieka amata.Likumprojekts stāsies spēkā atbilstoši Oficiālo publikāciju un tiesiskās informācijas likuma 7. pantam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nacionālo bruņoto spēku iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Militārpersonu izdienas pensiju likums (turpmāk – MIPL) nosaka, ka tiesības uz izdienas pensiju ir militārpersonai, kurai saskaņā ar šā likuma [3.pantu](http://titania.saeima.lv/LIVS12/saeimalivs12.nsf/0/8974EA8BE7CA5BFCC2257FB50040BDCD?OpenDocument#p3) kopējais aprēķinātais izdienas stāžs ir  ne mazāks par 20 gadiem, ja militārpersona nodienējusi ne mazāk kā 15 gadus, kā arī paredz atsevišķus izņēmuma gadījumus, kas noteikti likuma otrā panta pirmās daļas 2.apakšpunktā. Nacionālo bruņoto spēku komandiera un Apvienotā štāba priekšnieka amati ir karavīra karjerā augstākie sasniedzamie amati. To izpildei nepieciešama augsta atbildības sajūta, nevainojama reputācija, kā arī nopietna profesionālā pieredze. Gadījumā, ja militārpersonas kopējais izdienas stāžs nesasniedz MIPL otrajā pantā noteikto izdienas stāža apmēru, tad militārpersonu izdienas pensija netiek piešķirta. Likumprojektā ”Grozījumi Militārpersonu izdienas pensiju likumā” tiek noteikts, ka militārpersonai, kura bijusi iecelta Nacionālo bruņoto spēku komandiera vai Nacionālo bruņoto spēku Apvienotā štāba priekšnieka amatā tiek piešķirta militārpersonu izdienas pensija neatkarīgi no kopējā aprēķinātā izdienas stāža vai militārpersonas vecuma. Pensijas apmērs tiek aprēķināts 80% apmērā no MIPL piektajā pantā noteiktā kārtībā aprēķinātā dienesta atalgojuma, ja amatpersona amatā nodienējusi ne mazāk kā divus gadus, kas ir puse no Nacionālo bruņoto spēku komandiera un Apvienotā štāba priekšnieka amatā noteiktā pilnvaru laika. MPIL 10. pantā noteikti gadījumi, kuros izdienas pensiju izmaksa tiek pārtraukta vai tiek grozīts tās apmērs. Militārā dienesta likuma (turpmāk – MDL) 16. panta otrajā daļā noteikts, ka militārajā dienesta nevar iesaukt un pieņemt Latvijas pilsoni, kurš ir sodīts par tīšu noziedzīgu nodarījumu, par valsts noslēpuma izpaušanu aiz neuzmanības, nonāvēšanu aiz neuzmanības, miesas bojājumu nodarīšanu aiz neuzmanības vai militārā dienesta mantas iznīcināšanu vai bojāšanu aiz neuzmanības, — neatkarīgi no sodāmības dzēšanas vai noņemšanas; 2) kas kriminālprocesā ir atzīts par aizdomās turēto vai apsūdzēto; 3) kas par šīs daļas [1.](https://likumi.lv/ta/id/63405#p1) punktā minētu noziedzīgu nodarījumu notiesāts, atbrīvojot no soda, vai kriminālprocess pret to izbeigts uz nereabilitējoša pamata; 4) kas ir sodīts par noziedzīga nodarījuma izdarīšanu aiz neuzmanības, izņemot šīs daļas [1.](https://likumi.lv/ta/id/63405#p1) punktā minētos noziedzīgos nodarījumus, ja sodāmība nav noņemta vai nav dzēsta likumā noteiktajā kārtībā. Savukārt MDL 43.panta otrajā daļā noteikts, ka profesionālā dienesta līgumu pirms termiņa pēc vadības iniciatīvas izbeidz, ja karavīrs ir sodīts par tīšu noziedzīgu nodarījumu, par valsts noslēpuma izpaušanu aiz neuzmanības, nonāvēšanu aiz neuzmanības, miesas bojājumu nodarīšanu aiz neuzmanības vai militārā dienesta mantas iznīcināšanu vai bojāšanu aiz neuzmanības, — neatkarīgi no sodāmības dzēšanas vai noņemšanas, ja karavīrs par šīs daļas 9. punktā minēto noziedzīgo nodarījumu notiesāts, atbrīvojot no soda, vai kriminālprocess pret to izbeigts uz nereabilitējoša pamata, karavīrs ir sodīts par noziedzīga nodarījuma izdarīšanu aiz neuzmanības, izņemot šīs daļas 9. punktā minēto, ja sodāmība nav noņemta vai nav dzēsta likumā noteiktajā kārtībā. Ņemot vērā šos komplektēšanas un atvaļināšanas noteikumus MIPL 10.pants papildināts ar sesto daļu, nosakot, ka izdienas pensijas izmaksu pārtrauc, ja karavīrs pēc atvaļināšanas sodīts par tīša noziedzīga nodarījuma izdarīšanu, kas izdarīts militārā dienesta laikā. Pants papildināts ar septīto daļu nosakot tiesai pienākumu desmit dienu laikā no sprieduma spēkā stāšanās paziņot Aizsardzības ministrijai par militārpersonu saukšanu pie kriminālatbildības par tīšu noziedzīgu nodarījumu izdarīšanu militārā dienesta laikā. Pants papildināts arī ar astoto daļu, nosakot, ka gadījumā, ja pret noziedzīgu nodarījumu izdarījušo izdienas pensijas saņēmēju tiek izbeigts kriminālprocess uz nereabilitējoša pamata, tad izmeklētājam vai prokuroram par kriminālprocesa izbeigšanu desmit dienu laikā jāinformē Aizsardzības ministrija. Papildus tiek paredzēts pienākums Nacionālajiem bruņotajiem spēkiem kontrolēt kriminālprocesu, kuros iesaistītas atvaļinātās militārpersonas, norises gaitu un informēt Aizsardzības ministriju par personām, kurām nepieciešams pārtraukt izdienas pensijas izmaksu sakarā ar notiesājoša tiesas sprieduma spēkā stāšanos vai kriminālprocesa izbeigšanu uz nereabilitējoša pamata.Lai nodrošinātu vienādu attieksmi pret militārpersonām, kuras atvaļinātas no Nacionālo bruņoto spēku komandiera vai Apvienotā štāba priekšnieka amata un kuras jau saņem izdienas pensiju, MPIL Pārejas noteikumi papildināti ar 32.punktu, kurā noteikts, ka no 2020.gada 1.septembra tiek veikts izdienas pārrēķins visām attiecīgos amatus pildījušām amatpersonām un noteikts izdienas pensijas apmērs 80% apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Projekts šo jomu neskar |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  |
| 2. | Sabiedrības līdzdalība projekta izstrādē | Projekts publicēts.... |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Iesniedzējs:

Aizsardzības ministrijas

valsts sekretārs Jānis Garisons

Šneidere 67335216

Zane.sneidere@mod.gov.lv